
ŠAKIŲ RAJONO SAVIVALDYBĖS ADMINISTRACIJOS 
INFORMACINIŲ IR KOMUNIKACINIŲ TECHNOLOGIJŲ NAUDOJIMO BEI DARBUOTOJŲ STEBĖSENOS IR KONTROLĖS DARBO VIETOJE TVARKOS  
APRAŠO PATVIRTINIMO

I SKYRIUS
BENDROSIOS NUOSTATOS IR SĄVOKOS

	1. Šakių rajono savivaldybės administracijos (toliau – Savivaldybės) informacinių ir komunikacinių technologijų naudojimo bei darbuotojų stebėsenos ir kontrolės darbo vietoje tvarkos aprašas (toliau – Aprašas) nustato informacinių ir komunikacinių technologijų naudojimo darbo vietoje darbo metu taisykles, taip pat darbuotojų stebėsenos ir kontrolės darbo vietoje taisykles bei apimtį.

II SKYRIUS
INFORMACINIŲ IR KOMUNIKACINIŲ TECHNOLOGIJŲ NAUDOJIMAS

	2. Atsižvelgiant į darbuotojo pareigas jam suteikiamos darbo priemonės: kompiuteris, mobilusis telefonas, stacionarusis telefonas, prieiga prie interneto, elektroninis paštas ir darbui reikalinga programinė įranga.
	3. Suteiktos darbo priemonės priklauso Savivaldybės administracijai ir yra skirtos darbo funkcijoms vykdyti. Suteiktos darbo priemonės gali būti naudojamos ir asmeniniais tikslais, kiek tai netrukdo optimaliam ir kokybiškam darbo pareigų atlikimui: mobiliojo ar stacionaraus ryšio paslauga, kurios viršytą nustatytą limitą sumoka pats darbuotojas, interneto paslaugomis (socialinių tinklų naudojimas, asmeniniai mokestiniai ir bankiniai pervedimai, elektroninio pašto paslauga, momentiniai susirašinėjimai asmeniniais tikslais ir pan.), nepažeidžiant 4 punkte nurodytų reikalavimų.
	4. Darbuotojams, kurie naudojasi Savivaldybės administracijos suteiktu elektroniniu paštu, interneto prieiga ir kita informacinių technologijų ir telekomunikacijų įranga, draudžiama:
	4.1. skelbti Savivaldybės administracijos konfidencialią informaciją, vidinius dokumentus internete, jei tai nėra susiję su darbinių funkcijų vykdymu;
	4.2. naudoti elektroninį paštą ir interneto prieigą asmeniniams komerciniams tikslams, Lietuvos Respublikos įstatymais draudžiamai veiklai, šmeižiančio, įžeidžiančio, grasinamojo pobūdžio ar visuomenės dorovės ir moralės principams prieštaraujančiai informacijai, kompiuterių virusams, masinei piktybiškai informacijai siųsti ar kitiems tikslams, kurie gali pažeisti Savivaldybės administracijos ar kitų asmenų teisėtus interesus;
	4.3. naudoti arba platinti tiesiogiai su darbu nesusijusią grafinę, garso ir vaizdo medžiagą, žaidimus ir programinę įrangą, naudoti duomenis, kurie gali sutrikdyti kompiuterių ar telekomunikacinių įrenginių bei programinės įrangos funkcionavimą ir saugumą;
	4.4. savarankiškai keisti, taisyti informacinių technologijų ir telekomunikacijų techninę ir programinę įrangą, išskyrus, kai tai susiję su tiesioginių funkcijų, t. y. techninės ir programinės įrangos priežiūros vykdymu;
	4.5. perduoti Savivaldybės administracijai priklausančią informacinių technologijų ir telekomunikacijų techninę ir programinę įrangą tretiesiems asmenims, jei toks perdavimas nėra susijęs su darbinių funkcijų vykdymu ar gali  bet kokiu būdu pakenkti Savivaldybės administracijos interesams;
	4.6. diegti, saugoti, naudoti, kopijuoti ar platinti bet kokią neautorizuotą, neteisėtą, autorines teises pažeidžiančią programinę įrangą;
	4.7. naudoti įrangą neteisėtai prieigai prie duomenų, sistemų saugumo tikrinimui, skenavimui, kompiuterinio tinklo srauto duomenų stebėjimui, išskyrus, kai tai susiję su tiesioginių funkcijų, t. y. techninės programinės įrangos ir kompiuterinių tinklų priežiūros, vykdymu;
	5. Darbuotojams naudojant elektroninio pašto ir interneto resursus asmeniniais tikslais, Savivaldybės administracija neužtikrina darbuotojų asmeninės informacijos konfidencialumo.
	6. Kiekvienam darbuotojui suteikiamas unikalus prisijungimo prie Savivaldybės administracijos resursų vardas ir slaptažodis. Darbuotojas privalo saugoti suteiktą slaptažodį ir neatskleisti jo tretiesiems asmenims.
	7. Kiekvienas darbuotojas prie jam skirtų darbinių įrenginių privalo jungtis naudodamas tik jam suteiktus prisijungimo vardus ir slaptažodžius.

III SKYRIUS
DARBUOTOJŲ STEBĖSENA IR KONTROLĖ DARBO VIETOJE 
	
	8.  Savivaldybės administracija organizuoja darbo vietoje elektroniniu ar kitokiu būdu vykdomo keitimosi profesine ir tam tikrais atvejais asmenine ar kitokia informacija darbe procesų stebėseną. Organizuodama stebėseną, Savivaldybės administracija visais atvejais laikosi proporcingumo ir kitų šiame skyriuje nurodytų principų ir stebėsenos priemones taiko tik tais atvejais, kai iškeltų tikslų kitomis, mažiau darbuotojų privatumą ribojančiomis priemonėmis, neįmanoma pasiekti.
[bookmark: part_338440b168534ad9a3823c4122b1c14b]9.  Stebėsenos ir kontrolės darbo vietoje tikslai:
[bookmark: part_801edc8027314b028731d719cbe284d5]9.1. apsaugoti konfidencialius Savivaldybės administracijos duomenis nuo atskleidimo tretiesiems asmenims;
[bookmark: part_85c77db1603d4369b6570ceb4a6e5538]9.2.  apsaugoti Savivaldybės administracijos klientų ir darbuotojų asmens duomenis nuo neteisėto perdavimo tretiesiems asmenims;
[bookmark: part_1ef98000f5ae43df823bea677a167f46]9.3. apsaugoti Savivaldybės administracijos informacines sistemas nuo įsilaužimų ir duomenų vagysčių, virusų, pavojingų interneto puslapių, kenkėjiškų programų.
[bookmark: part_2d3f2d7478fe414095a1ed0d8f83bf7a]9.4. apsaugoti Savivaldybės administracijos turtą ir užtikrinti asmenų saugumą Įstaigos patalpose ar teritorijoje;
[bookmark: part_69d0a038ae214707b51e00944a722de6]9.5. apsaugoti Savivaldybės administracijos turtinius interesus ir užtikrinti darbo pareigų laikymąsi.
[bookmark: part_a22aa62ec4714f9aa3df3531747fd459]10.  Šiuo aprašu darbuotojai iš anksto informuojami, kad Savivaldybės administracija gali patikrinti jiems priskirtuose kompiuteriuose įdiegtų komunikacijos programų (pvz. Skype) turinį ar kitokį elektroninį susirašinėjimą tiek, kiek tai yra būtina šiame Apraše numatytiems tikslams pasiekti, laikantis Aprašymo 14 punkte nurodytų principų.
[bookmark: part_3549b6e991774a058bb2e0059e1af10f]11.  Savivaldybės administracija pasilieka teisę, be atskiro darbuotojo įspėjimo, riboti prieigą prie atskirų interneto svetainių ar programinės įrangos. Nepakankant minėtų priemonių, Savivaldybės administracija gali tikrinti, kaip darbuotojas laikosi elektroninio pašto ir interneto resursų naudojimo reikalavimų šiame Apraše nurodytais tikslais, tiriant incidentus, atiduoti darbuotojų naudojamą įrangą tirti tretiesiems asmenims, kurie teisės aktų nustatyta tvarka turi teisę tokius duomenis gauti.
[bookmark: part_90c6f4e9e8cd49a284651e3fa4ec466e]12.  Savivaldybės administracija apie tai iš anksto informavusi darbuotojus gali įrengti vaizdo stebėjimo įrenginius Savivaldybės administracijos patalpose ar teritorijoje siekiant šio Aprašo III skyriaus 9.4 ir 9.5 punktuose numatytų tikslų ir laikantis Aprašo III skyriaus 13 punkte nurodytų principų.
[bookmark: part_cb5b30d0634646218fbc6bff434d1135]13.  Esant poreikiui, iš anksto informavusi darbuotojus, siekiant šio Aprašo III skyriaus 9.4 ir 9.5 punktuose numatytų tikslų ir laikantis Aprašo III skyriaus 14 punkte nurodytų principų, Savivaldybės administracija gali taikyti ir kitokias darbuotojų stebėsenos ir kontrolės priemones (pvz. garso įrašymo, transporto priemonės vietos nustatymo ir kt.).
[bookmark: part_5f53144d062647ba9ecfe55fbdcbeaef]14. Siekdama šiame skyriuje nurodytų tikslų, Savivaldybės administracija vadovaujasi šiais principais:
[bookmark: part_eb687fdbce894fe9b74a60fc9ab6ff38]14.1. Būtinumas – Savivaldybės administracija, prieš taikydama šiame Apraše nurodytas darbuotojų kontrolės formas, įsitikina, kad naudojama kontrolės forma yra neišvengiamai būtina nustatytiems tikslams pasiekti.
[bookmark: part_8e34ace89eb04b28b4690c667e22b498]14.2.  Tikslingumas - duomenys renkami nustatytam, aiškiam ir konkrečiam tikslui ir nėra toliau tvarkomi būdu, neatitinkančiu šiame Apraše nurodytų tikslų.
[bookmark: part_873c05c72b6b4a45b2161c492160782f]14.3.  Skaidrumas – Savivaldybės administracijoje neleidžiamas joks paslėptas vaizdo, elektroninio pašto, naudojimosi internetu ar programomis stebėjimas, išskyrus atvejus, kuriems esant toks stebėjimas leidžiamas pagal įstatymus arba kai pagal įstatymus leidžiami tokie Savivaldybės administracijos veiksmai, siekiant nustatyti pažeidimus darbo vietoje.
[bookmark: part_f9835164625a4542b03df9912f350dd1]14.4.  Proporcingumas - asmens duomenys, kurie gaunami vykdant šiame skyriuje nurodytą kontrolę, yra susiję ir nepertekliniai lyginant su nustatytu siekiamu tikslu.
[bookmark: part_9617a61bf5094d1c9ac5b1f580cb4d62]14.5.  Tikslumas ir duomenų išsaugojimas - bet kokie duomenys, susiję su darbuotojo kontrole, yra tikslūs, jei reikia nuolat atnaujinami ir teisėtai saugomi ne ilgiau nei tai būtina.
[bookmark: part_2fdfc1af14aa44f3beb29d3a9946c897]14.6.  Saugumas – Savivaldybės administracijoje yra įdiegtos atitinkamos techninės ir organizacinės priemonės siekiant užtikrinti, kad bet kokie saugomi asmens duomenys būtų saugūs ir apsaugoti nuo išorinio kišimosi.

IV SKYRIUS
BAIGIAMOSIOS NUOSTATOS

	15. Šis Aprašas peržiūrimas ir atnaujinamas ne rečiau nei kartą per metus arba pasikeitus teisės aktams, kurie reglamentuoja šios srities teisinius santykius.
	16. Šis Aprašas privalomas visiems Savivaldybės administracijos darbuotojams. Šio Aprašo pažeidimai gali būti laikomi darbo pareigų pažeidimais, už kuriuos gali būti taikoma atsakomybė, numatyta Lietuvos Respublikos darbo kodekse.

